Bekanntestes Unternehma und greßta Arbatgeba in Coburg is de Versicherungsgruppn HUK-Coburg. De ungefähr 4600 vor Ort beschäftigten Oogstelltn der seit 1950 in da Ståd ansässigen Versicherung san auf an Verwaltungskomplex in da Innenståd am Bahnhof und an zwoaten greßan  auf da Bertelsdorfer Höhe an da Anschlußstei Coburg da A 73 verteilt. Danem is des produzierende Gwerbe mit de im folgenden gnenntn greßten Unternehma 's wichtigste Standbein da Wirtschaft in Coburg. Des Familienunternehma Brose produziert seit 1919 in da Ståd. Es is a bedeitender Zulieferer fia de Automobilindustrie und håt vor Ort zirka 2500[4] Mitarbata, de in zwoa Werke arbatn, de im Südn da Ståd lieng. De KAESER Kompressoren GmbH, 1919 vo Carl Kaeser in Coburg gründt, ghert zu de führenden Anbietern vo Kompressoren und Produkte da Drucklufttechnik. Vo de insgesamt 3000 Bschäftigten arbatn ungefähr 1600 im Stådteil Neus. Stark vatretn is in Coburg da Werkzeigmaschinenbau mit de Firmen Waldrich Coburg, Kapp und Lasco. Im Groaßwerkzeigmaschinenbau is Woidrich Coburg Hersteller vo Präzisionsbearbeitungszentren und -maschinen, håt üba 620 Mitarbata und is 1920 vo Adolf Woidrich gründt worn. Dem sei Schwiagasohn Bernhard Kapp legt 1953 den Grundstoa fia sei eigne Firma, de heit in Coburg mit ungefähr 500 Beschäftigte Schleifmaschinen zua Woach- und Hartfeinbearbeitung vo Verzahnungen und Profilen produziert. Lasco is scho 1863 ois Eisengießerei und Maschinenfabrik Langenstein & Schemann, Ernsthütte Coburg gründet worn und fertigt mit 300 Mitarbata Fertigungsanlagen fia Umformaufgaben. No a Schwerpunkt is mit de Firmen Gaudlitz, Hermann Koch und Ros de kunststoffverarbeitende Industrie. Gaudlitz is 1937 gründet worn und produziert heit mit zirka 400 Beschäftigten hoachpräzise Formteile aus duro- und thermoplastische Rohstoffe. Des Unternehma Hermann Koch gibt's seit 1914 in Coburg. Mit 280 Mitarbata wern Kunststoffverpackungen entwickelt und hergstellt. De Firma Ros, 1926 gründt, is heit mit rund 150 Beschäftigten in Coburg im Formenbau und Spritzguss tätig und håt si auf komplexe Bauteile fia de Automobil- und Elektroindustrie spezialisiert. Aa des seltene Handwerk da Gebildsticker is in Coburg seit üba 150 Jåhr vatretn. De Firma Fahnen Koch GmbH Coburg, de 1857 vo Christian Heinrich Arnold gründet worn is, zäit zu den äidestn Fahnenfabriken in Europa. Des Familienunternehma fertigt heit no "handgestickte" Vereinsfahnen in Coburg. Des Unternehma umspannt mit seine zirka 30 Mitarbata den gesamtn Bereich da Textilveredlung in gestickter oda gedruckter Form.